زبُور 114
1 جَب اِسرائیل، مُلک مِصر میں سے نکل آئے،
یعنی یعقوب کا گھرانا اجنبی زبان بولنے والوں میں سے نکلے،
2 تَب یہُوداہؔ خُدا کا پاک مَقدِس ٹھہرا،
اَور اِسرائیل اُن کی مملکت۔
3 سمُندر یہ دیکھ کر بھاگ نِکلا،
اَور دریائے یردنؔ پیچھے ہٹ گیا؛
4 پہاڑ مینڈھوں کی مانند اُچھلے،
اَور پہاڑیاں برّوں کی مانند کُودنے لگیں۔
5 اَے سمُندر، تُمہیں کیا ہُوا جو تُم بھاگے،
اَور اَے یردنؔ تُم کیوں پیچھے ہٹے؟
6 اَے پہاڑو! تُم کیوں مینڈھوں کی مانند اُچھلے
اَور اَے پہاڑیو! تُمہیں کیا ہُوا کہ تُم برّوں کی مانند کوُدنے لگیں؟
7 اَے زمین یَاہوِہ کے سامنے،
یعقوب کے خُدا کے سامنے تھرتھرا،
8 جِس نے چٹّان کو جھیل،
اَور چقماق کو پانی کا چشمہ بنا دیا۔